ผมเลิกบุหรี่มา 3 เดือนแล้วแบบหักดิบ แต่พอผมได้กลิ่นบุหรี่ มีอาการ ใจสั่น ตัวร้อน แน่นท้อง เรอ มือสั่น กระสับกระส่าย เป็นสักพักก็หาย คืออาการลงแดงหรือป่าวคับ ช่วยตอบผมหน่อย
สวัสดีค่ะ บุหรี่เป็นสารเสพติดชนิดที่ถ้าติดแค่ทางจิตใจไม่ได้ติดตัวนิโคติน หลังจากหยุดสูบ แม้หยุดกะทันหัน จะแทบไม่มีอาการทางกาย แต่หากติดตัวนิโคตินด้วย อาจมีอาการวิตกกังวล หงุดหงิด กระสับกระส่าย ไม่สามารถจดจ่อกับอะไรได้นาน ๆ มีภาวะซึมเศร้า ความวุ่นวายใจ ฉุนเฉียว รู้สึกหิวง่าย นอนไม่หลับ ท้องผูกหรือท้องเสียได้จากอาการที่กล่าวมา ยังไม่ได้จำเพาะเจาะจงกับโรคใดๆ การเลิกบุหรี่อาจทำให้หงุดหงิดหรือมีอาการดังกล่าวมา แต่อย่างไรก็ตามขอให้ตั้งใจจริงในการเลิกบุหรี่ต่อไป เนื่องจากอาการดังกล่าวนั้นไม่อันตราย จะค่อยๆดีขึ้นได้เอง แต่ต้องทำจิตใจให้เข้มแข็ง ไม่กลับไปสูบบุหรี่ซ้ำ ควรหลีกเลี่ยงสถานที่หรือสภาพแวดล้อมที่เคยไปสูบบุหรี่ด้วยเพื่อลดปัจจัยกระตุ้นอ่านเพิ่มเติม